Държавен вестник, бр. 111, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  111
4.2.2.4. да се противопоставя на некорект­
ни внушения, натиск, предизвикателства 
и съблазни от която и да е от страните по 
наказателни или граждански дела;
4.2.2.5. да се противопоставя на активното 
търсене от заинтересовани лица на нефор­
мални контакти;
4.2.2.6. да съобразява постоянно принципа, 
че неспазването на етичните изисквания може 
да доведе до съдебна отговорност.
4.3. Професията съдебна психиатрия изиск­
ва разпознаването и преодоляването на се­
риозни деонтологични предизвикателства. 
Лекарят, който извършва дейности в областта 
на съдебната психиатрия, е длъжен:
4.3.1. да опазва ролевата чистота, незави­
симост и неутралитет в професията;
4.3.2. да търси супервизия или интервизия, 
или да откаже да извърши експертиза, когато 
се чувства несигурен в преценките си;
4.3.3. да съобразява и преодолява риска 
от деформиращо влияние на своите базисни 
теоретични и методологични концепции и 
от небалансирано хиперболизиране било на 
биологичните, било на психологичните или 
социалните аспекти в поведението на инди­
вида, в боледуването му и в експертното си 
заключение;
4.3.4. да не допуска емоционално ангажи­
ране с лице с психично разстройство, да се 
придържа към възможно най-обективна по­
зиция, а лицето с психично разстройство да 
бъде възприемано с всичките му особености 
и различия и да бъдат зачитани правата му;
4.3.5. да съобразява и преодолява риска 
преценките му да бъдат повлияни от лични 
емоции, които да се намесват в анализите 
по експертизата, и в заключението, особено 
относно вменяемостта или в назначаването 
на лечение, сроковете на лечение, опреде­
лянето на режима на обслужване и др., т.е. 
лекарят, който извършва дейности в областта 
на съдебната психиатрия, трябва задължи­
телно да остава в зоната на емоционалния 
неутралитет;
4.3.6. да съобразява и преодолява голе­
мия риск от компенсаторно авторитарно 
практикуване на професията, от неоправдан 
патернализъм, високомерие, пренебрежение, 
неглижиране на лицето;
4.3.7. да съобразява и преодолява риска от 
изпадане в хуманната, но непрофесионална 
нагласа да се съобразява с вероятните по­
следствия за лице с психично разстройство 
от експертната оценка; 
4.3.8. да регистрира и преодолява неправил­
ни разсъждения, че от неговото заключение 
се определя съдбата на лице с психично раз­
стройство, като има предвид, че заключението 
му е само едно от доказателствата по делото, 
а съдът взема решението;
4.3.9. да съобразява и преодолява риска 
от неглижиране на личното достойнство на 
лицето с психично разстройство, риска да 
не му предостави право на избор в позволе­
ните граници, да не получи информация във 
вид и граници, определени от конкретната 
процедурна рамка; риска да не се съобра­
зи, че дори лице с психично разстройство 
(лице под арест, лишен от свобода, лице с 
психични заболявания в активна психоза, 
лице за освидетелстване, задължено да пре­
мине диагностични и експертни процедури, 
лице с психично разстройство, настанено по 
спешност, или на наложено принудително/
задължително лечение и др.) продължава 
да е гражданин с гарантирани права, които 
трябва да бъдат зачитани;
4.3.10. да съобразява и преодолява риска 
от непрофесионално смесване на ролите и 
недопустимостта да се провеждат от един и 
същи специалист и експертиза, и консулта­
ция, и терапия, дори когато това се прави в 
различно време;
4.3.11. да съобразява важността на инфор­
мираното съгласие и да не пропусне възмож­
ността за създаване на договорни отношения 
при извършването на експертиза или при 
провеждането на наложено принудително/
задължително лечение, когато лицето е задъл­
жено да бъде обект на освидетелстване или 
е задължено да му бъде проведено лечение;
4.3.12. да знае, че задължителна е само 
процедурата по експертизата или лечение­
то, а за всички други обстоятелства лицето 
с психично разстройство трябва да бъде 
информирано (как ще бъде извършено ос­
видетелстването или лечението, какви диаг­
ностични процедури ще се прилагат, какъв 
е техният смисъл, какви консултации ще се 
провеждат, каква е причината за това и др.) и 
те да се осъществяват само след получаване 
на съгласието му;
4.3.13. да съобразява и преодолява риска 
анализите му да бъдат непълноценни при 
отказ на лицето да участва в конкретни из­
следвания и консултации и да се пропусне 
обстоятелството, че експертът е длъжен да 
набави достатъчно информация от всички 
възможни източници, за да бъде изследването 
пълноценно; 
4.3.14. да не хиперболизира обстоятелството, 
че не се провежда друго лечение освен добро­
волно по време на експертно освидетелстване 
и поради това погрешно разбиране да се от­
каже да проведе спешно лечение, когато лице 
с психично разстройство е опасно за себе си 
или за околните;
4.3.15. да избягва емоционалното ангажи­
ране с жертвата и да не допуска възникналите 
при нея негативни промени, вторични загуби 
или допълнителна виктимизация да влияят